**17. A feladat a reformáció magyarországi történetéhez kapcsolódik.** (rövid)

**A források és ismeretei segítségével mutassa be a magyarországi reformáció kulturális**

**hatásait, és magyarázza meg terjedésének politikai feltételeit és összefüggéseit!**

**Mindhárom országrészre térjen ki!**

*Használja a középiskolai történelmi atlaszt!*

„Más az, hogy szabad mindennek az Isten házába ajándékot vinni; egyebek vigyenek

aranyat, ezüstöt, drágaköveket, én azt viszem, az mit vihetek, tudniillik magyar

nyelven az egész Bibliát, melyet eleitől fogva sokan igyekeztek offerálni [felajánlani],

de véghöz nem vihették. Annakokáért minden keresztyén olvasókat kérek, hogy az

én munkámért engemet ne rágalmazzanak és meg ne keserítsenek, hanem nagy

isteni félelemmel és hálaadással vegyék és olvassák ez magyar nyelvre fordíttatott

Bibliát.” *(Károli Gáspár, 1590)*

„A katolicizmus túlélése szempontjából a legsúlyosabb problémát az utánpótlás

hiánya jelentette: a régi egyház a török területen „ragadt” papok kihalása után új

erőket csak a 17. század első felétől kezdve tudott biztosítani. Addig viszont a

megürült helyekre már az új tanok képviselői érkeztek. A legjelentősebb

fegyverténynek az obszerváns ferencesek helytállása bizonyult: Szegeden,

Gyöngyösön és a 16. század végéig Jászberényben a Ferenc-rendi barátok az alföldi

magyar katolikusság legfontosabb lelki-szellemi támaszai maradtak, a kolostorok

vonzáskörzetében a katolikus egyház a reformáció egyenrangú versenytársa tudott

lenni.” *(Molnár Antal, történész)*





